b'\n_START_ARTICLE_\nTOEFL\n_START_PARAGRAPH_\nEl Test Of English as a Foreign Language (o sigui "prova d\'angl\xc3\xa8s com a llengua estrangera"), m\xc3\xa9s conegut com a TOEFL [\xcb\x88to\xca\x8af\xc9\x99l] \xc3\xa9s una prova que avalua la capacitat d\'una persona per a entendre i usar l\'angl\xc3\xa8s en un \xc3\xa0mbit acad\xc3\xa8mic. _NEWLINE_Va ser desenvolupada per a quantificar el domini de la llengua anglesa dels locutors que no s\xc3\xb3n nadius i volen estudiar a les universitats dels Estats Units. _NEWLINE_D\'en\xc3\xa7\xc3\xa0 que es va crear el 1964, ha esdevingut un dels requisits d\'admissi\xc3\xb3 per als estudiants estrangers a nombroses centres docents i universitats del m\xc3\xb3n anglosax\xc3\xb3. A m\xc3\xa9s a m\xc3\xa9s, aquest test tamb\xc3\xa9 pot ser un requisit per a institucions diverses com ara les ag\xc3\xa8ncies governamentals o el m\xc3\xb3n dels negocis. El resultat del TOEFL t\xc3\xa9 una validesa de dos anys i despr\xc3\xa9s ja no s\'indica, ja que el domini de la llengua pot haver canviat mentrestant.'